**Donovan Carrillo** (født 17. november 1999 i Zapopan) er en meksikansk kunstløper som representerer klubben Ice Sport Center León. 

Før han begynte med kunstløp drev han med turn og stuping, og han begynte med kunstløp i 2008.

Idrettskarriere
---------------

Han debuterte internasjonalt i 2013, under et Junior Grand Prix-stevne i Mexico by, der han kom på 15.-plass. I 2014/15-sesongen ble han meksikansk juniormester i kunstløp. Han deltok i Junior-VM i kunstløp 2017, og kom der på 27.-plass. 

Carillo deltok i Mesterskapet for fire kontinenter 2018 (*Four Continents Figure Skating Championships*), og kom der på 22.-plass i kortprogrammet og 17.-plass i friprogrammet, og endte på 18.-plass totalt. Samme år deltok han i Junior-VM i kunstløp 2018, og kom der på 18.-plass i kortprogrammet, 22.-plass i friprogrammet og 21.-plass totalt. Kun to uker senere deltok han i VM i kunstløp 2018, der han kom på 22.-plass totalt, etter at han kom på 24.-plass i kortprogrammet og 21.-plass i friprogrammet.

I Mesterskapet for fire kontinenter 2019 kom han på 14.-plass i kortprogrammet og 20.-plass i friprogrammet, som holdt til 17.-plass totalt. Dette var første gang han gjorde en *trippel axel* i konkurranse. Han deltok i VM i kunstløp 2019, men skadet foten før VM, og kom på 33.-plass i kortprogrammet, og ble dermed ikke kvalifisert til friprogrammet.

Han vant sin første internasjonale medalje under Philadelphia Summer International 2019 i Pennsylvania, der han kom på tredjeplass. Han fikk ny personlig rekord under Mesterskapet for fire kontinenter 2020, med 201,09 poeng, men manglet 0,2 poeng i friprogrammet til å kvalifisere seg for VM i kunstløp 2020. Han kom på niendeplass i International Challenge Cup 2021,. Dermed kvalifiserte han seg til VM i kunstløp 2021. VM i kunstløp 2021 ble arrangert i Stockholm, og Carrillo kom der på 23.-plass i kortprogrammet, 19.-plass i friprogrammet og 20.-plass totalt. Med det kvalifiserte han seg også til Vinter-OL 2022. 

I september 2021 ble han den første meksikanske kunstløperen som landet et kvadruppelt hopp, da han gjorde en kvadruppel salchow under Festival Abierto Mexicano. Han kom på femteplass i 2021 Classic 2021 og 15.-plass i CS Finlandia Trophy 2021, og etter han vant sin fjerde nasjonale tittel ble han tatt ut på det meksikanske laget til Vinter-OL 2022. Der er han flaggbærer under åpningsseremonien, sammen med alpinisten Sarah Schleper.

Referanser
----------

1. ↑   oppført som Donovan CARRILLO, ISU kunstløper-ID 00034515, besøkt 9. oktober 2017[Hentet fra Wikidata]
2. ↑   ISU kunstløper-ID 00054500, besøkt 27. april 2022[Hentet fra Wikidata]
3. ↑   ISU kunstløper-ID 00034515, besøkt 27. april 2022[Hentet fra Wikidata]
4. ↑  ISU.org - *Let's meet: Donovan Carrillo (MEX)*, besøkt 3. februar 2022.
5. ↑  ISU - *ISU World Junior Figure Skating Championships 2018*, besøkt 3. februar 2022.
6. ↑  ISU - *ISU World Figure Skating Championships 2018*, besøkt 3. februar 2022.
7. ↑  IFS Magazine - *Donovan Carrillo: Blazing a Mexican Trail*, besøkt 3. februar 2022.
8. ↑  ISU - *World Championships 2019*, besøkt 3. februar 2022.
9. ↑  Rinkresults.com - *Challenge Cup 2021 - Senior men*, besøkt 3. februar 2022.
10. ↑  Mediotiempo.com - *Donovan Carrillo, el atleta olímpico de Invierno verdaderamente ‘hecho en México’*, besøkt 3. februar 2022.

Eksterne lenker
---------------

* (en) Donovan Carrillo – Olympics.com Rediger på Wikidata

* (en) Donovan Carrillo – Olympedia Rediger på Wikidata

* (en) Donovan Carrillo – ISU Rediger på Wikidata

* (en) Donovan Carrillo – ISU Rediger på Wikidata
* (en) Resultatoversikt, ISUresults.com